جۆکۆ ویدۆدۆ
جۆکۆ ویدۆدۆ (لەدایکبووی ٢١ی حوزەیرانی ١٩٦١)، ناسراوە بە جۆکۆوی، سیاسەتمەدار و حەوتەمین سەرۆکی ئیندۆنیزیایە. ئەندامی پارتی دیموکراتی خەباتی ئەندەنوسیا (PDI-P) بوو، یەکەم سەرۆکی ئەو وڵاتە بوو کە لە نوخبەی سیاسی یان سەربازی وڵاتەکە دەرنەچوو. پێشتر لە ساڵی ٢٠١٢ تا ٢٠١٤ پارێزگاری جاکارتا و لە ساڵی ٢٠٠٥ تا ٢٠١٢ سەرۆکی شارەوانی سووراکارتا بووە. لە ساڵی ٢٠١٤دا وەک کاندیدی پارتی دیموکراتی ئیندۆنیزیا لە ھەڵبژاردنی سەرۆکایەتی ئەو ساڵەدا کاندید کرا، جۆکۆ بەسەر بەرامبەرەکەی پرابۆڤۆ سوبیانتۆ ھەڵبژێردرا کە ناکۆکی لەسەر ئەنجامی ھەڵبژاردنەکە ھەبوو لە تشرینی یەکەمی ٢٠١٤ وەک سەرۆک دەستبەکاربوو جۆکۆوی لەوەتەی دەستبەکاربووە، سەرنجی لەسەر گەشەپێدان و پەرەپێدانی ژێرخانی ئابووری و ھەروەھا تەندروستی و پەروەردەیی بووە. لەبارەی سیاسەتی دەرەوە، ئیدارەکەی جەختی لە «پاراستنی سەروەری ئیندۆنیزیا» کردووەتەوە، سزای لەسێدارەدان بۆ قاچاخچییەکانی ماددە ھۆشبەرەکان دەرکرد. لە ساڵی ٢٠١٩ بۆ خولی دووەم ھەڵبژێردرایەوە وەک سەرۆکی ئیندۆنیزیا.

سەرچاوەکان 

سەرۆک کۆمارەکانی ئیندۆنیزیا
زیندووان
لەدایکبووانی ١٩٦١